Aasuvälja (Türi)

Aasuvälja on küla Järvamaal Türi vallas.

Aastatel 1991–2017 kuulus küla Väätsa valda, pärast Eesti omavalitsuste haldusreformi jääb Türi valla territooriumile.

Aasuvälja asub Türi ja Väätsa vahelisel maanteel ja piirneb põhjas Väätsaga.Eesti kohanimeraamat, kaart 23

19. sajandil asus Aasuvälja Türi kihelkonnas ja kuulus Väätsa mõisale. Mõisaajal olnud ta kahepäevakoht. 1853.–1855. aasta kaardil on märgitud Ahso Heinama ja Ahso põlluvahikoht. 1900. aasta paiku on mainitud juba Азувелья talu. 1902. aasta kaardil kujutati Väätsa mõisa, Aaso talu ja Aaso heinamaa vahel viimasest läänes põldu nimega Aaso wälli. Külana mainiti teda 1945, kuid ebatäpselt kujul Aaduvälja. 1977 liideti Aasuväljaga Nõmme, Väätsa asundus (esmamaining 1900. aasta paiku kujul Вяца) ja osa Jõekülast (esmamaining 1945 kujul Jõe).Eesti kohanimeraamat, lk. 23

Kohanimi tuleb sõnast "aasu", mis tähendab jõe või oja äärset heinamaad.

Viited

Kategooria:Järva maakonna külad
Kategooria:Türi vald